Projektbeskrivelser 2015:

Navn: Anna Maria Oldenburg

Vejledere: Anja Pinborg, professor, overlæge, dr. med. og Kristine Løssl, overlæge, ph.d.
Hvor udføres projektet: Fertilitetsklinikken, Hvidovre Hospital
Titel på projektet: Human choriogonadotropin (hCG) niveau efter embryotransferering i standard lang og kort protokol og outcome

Problemstilling for projektet: Hvordan afspejler hCG-niveau 14 dage efter embryotransferering graviditets og fødsels outcome efter standard kort og lang reagensglasbehandling

Formål med projektet: At belyse den nævnte problemstilling samt at udarbejde manuskript med henblik på publikation i internationalt tidsskrift.
Metodebeskrivelse: 1100 kvinder har fået målt plasma hCG 14 dage efter embryotransferering i et prospektivt, randomiseret studium om kort versus lang reagensglasbehandling. Gravide kvinder er fulgt til graviditetens afslutning. HCG niveauets betydning for graviditets- (biokemisk graviditet, ektopisk graviditet, spontan abort, levende graviditet ved gestationsalder 7-9 uger) og fødsels outcome (levendefødt, præterm fødsel, fødselsvægt, small-for-gestational age) vil blive undersøgt. Der vil blive undersøgt og korrigeret for potentielle confoundere som BMI, rygning, alder, protokol og totaldosis rekombinant FSH samt OHSS.

Navn: Maria Charlotte Lippa

Vejleder: Poul Bak Thorsen
Hvor udføres projektet: OUH
Titel på projektet: Kan urin HCG måling udført i hjemmet erstatte gold standard (UL eller plasma HCG måling) som opfølgning på medicinsk abort? En oversigt over eksisterende litteratur.

Problemstilling for projektet: Flere studier har undersøgt brug af urin graviditetstest som opfølgende kontrol efter medicinsk abort. Lige nu bruges plasma HCG måling eller kontrol med ultralyd for at verificere, at behandlingen har været effektiv. Er tiden inde til at ændre praksis til fordel for en mere simpel opfølgning i form af urin HCG måling? Projektet vil belyse dette spørgsmål ved systematisk søgning af relevant litteratur og kritisk gennemgang af denne.

Formål med projektet At belyse en problemstilling, som fattes sammen i en oversigtsartikel.

Metodebeskrivelse: litteraturstudie

Navn: Vinnie Hornshøj Greve

Vejleder: Rikke Bek Helmig

Hvor udføres projektet: Afdeling for kvindesygdomme og fødsler, Århus Universitetshospital, Skejby.

Titel på projektet: Bakteriuri hos gravide

Problemstilling for projektet:

Asymptomatisk bakteriuri forekommer hos 5-10% af alle gravide. Ubehandlet vil 20-40% af disse udvikle symptomatisk urinvejsinfektion. Dette antages at øge risikoen for præterm fødsel og lav fødselsvægt.

I Danmark screenes alle gravide for asymptomatisk bakteriuri hos egen læge tidligt i graviditeten og i uge 25. Desuden foretages urindyrkning hos gravide med symptomer på urinvejsinfektion.

I gældende danske retningslinjer behandles signifikant bakteriuri under graviditeten uanset symptomer. Der foreligger ingen opgørelser over hvilke mikroorganismer, der dyrkes fra urinen fra danske gravide kvinder, så vores retningslinjer på området er baseret på opgørelser fra udlandet.

Mål med projektet:

* At belyse hvilke mikroorganismer, der findes i urinen hos den gravide Skejby population.
* At belyse hvorvidt bakteriuri i denne population er associeret med præterm fødsel og lav fødselsvægt
* At undersøge kompliance i forhold til antibiotisk behandling af bakteriuri

 Metodebeskrivelse - kort): Retrospektivt kohordestudie.

Med udgangspunkt i Astraia databasen findes alle gravide, som er ultralyd skannet på Skejby sygehus i perioden 2008-2014. Fødselsvægt samt gestationsalder ved fødslen registreres. CPR numre på de undersøgte sammenkøres med MADS databasen (mikrobiologisk database), hvor alle urindyrkninger er registreret. Der søges desuden om udtræk via receptdatabasen mht receptindløsning til undersøgelse af kompliance for antibiotikabehandling.

Navn: Michala Bluhm Kracht

Vejleder: Ulla Breth Knudsen Hvor udføres projektet: Afd. for kvindesygdomme og fødsler, Aarhus Universitetshospital Titel på projektet: Kan homocystein prædiktere hvem der er i risiko for at udvikle præeklamsi under en graviditet

Problemstilling for projektet:

Præeklamsi er en sygdom med ukendt etiologi, der komplicerer 5-7 % af alle graviditeter.

Patogensen for præeklamsi er fortsat usikker, men studier har vist, at nedsat perfusion af placenta medfører frigivelse af faktorer der formentlig optages systemisk, aktiverer koagulationen og nedsætter vaskulær integritet, resulterende i de patofysiologiske forandringer som ses ved i præeklamsi.

Stærk evidens foreslår, at endothelcelle-dysfunktion i graviditeten medvirker til udvikling af præeklamsi. Homocystein påvirker funktionen af endothelet ved at reducere dannelsen af endothel-deriveret-relaxing-faktor (nitrogenoxid) eller ved at øge degenrationen af frie radikaler, hvilket kan udløse oxidativ stress. Ud fra denne teori kunne homocystein-niveauet eller ændringer i dette være en medvirkende faktor til udvikling af præeklamsi.

Nogle tværsnitsundersøgelser har vist en sammenhæng mellem høj homocystein niveau og udvikling af præeklamsi, mens andre studier ikke har kunne vise dette, hvilket muligvis kan skyldes tidspunktet for prøvetagningen, samt at man kun har én værdi pr. patient. En anden forklaring kunne være, at det ikke er den absolutte værdi, men mere en relativ ændring, som evt. kan prædiktere præeklampsi. Ingen af de tidligere studier er longitudinelle studier.

Formål med projektet:

At vurdere om homocystein kan være en prædiktor for udvikling af præeklampsi, hvilket kunne medføre en bedre opfølgning af disse kvinder under en graviditet.

Metodebeskrivelse: Fra en kohorte-undersøgelse af 1632 gravide kvinder, som longitudinalt fik taget blodprøver under graviditeten, er der udført et nested case-control undersøgelse, hvor indsamlede blodprøver fra 18 kvinder som udviklede præeklampsi vil blive sammenlignet med 90 kontroller for homocystein og folat.

Navn: Marie Diness Ingerslev, diness@hotmail.com

Vejleder: Overlæge Michael Sørensen
Hvor udføres projektet: Gastroenheden, Hvidovre Hospital
Titel på projektet: Viskøs væske retention hos patienter opereret med kombineret sphincterrekontruktion og vaginal bagvægsplastik.

Problemstilling for projektet inkl. formål med projektet:

Ved fødsler kan der opstå skade på perineum samt den anale sphincter. Dette kan medføre afføringsinkontinens samt andre symptomer på bækkenbundsinsufficiens og seksuelle gener. En del af disse skader overses i forbindelse med fødslen og nogle af disse patienter vil have gavn af kombineret sphincterrekonstruktion og vaginal bagvægsplastik. Der findes diverse scoringssystemer til at vurdere kvindernes subjektive symptomer før og efter operation (DUGA base, Sankt Marks score m.fl.). Objektivt bruges analfysiologiske målinger. Dette studie skal undersøge om evnen til at retinere viskøs væske i rectum (for at imitere blød fæces) kan bruges som effektmål for afføringsinkontinensen hos disse patienter før og efter operation.
Metodebeskrivelse: Et retrospektivt, beskrivende studie af kvinder, som har fået foretaget den kombinerede operation og fået udført viskøs væske retentionstest før og efter. Ætiologien til sphincterruptur skal være fødsel. Datatræk fra Orbit operationssystem og relevante patienternes journaler gennemgås med fokus på obstetrisk anamnese (paritet, fødselsdetaljer, gradering af bristning/erkendt sphincterruptur, tidligere kirurgi i området), UL af sphincter og analfysiologiske test inkl. viskøs væske retentionstest. Udfyldte spørgeskemaer fra DUGA base og urogynækologisk symptomskema registreres og der udføres follow-up via telefoninterviews hvor skemaerne udfyldes på ny. Resultaterne sammenlignes med målingerne fra viskøs væske retentionstest samt kvindernes subjektive opfattelse af resultatet af operationen. Projektet forventes publiceret i et internationalt tidsskrift.

Navn: Anne Cathrine Meldgaard Godtfredsen

Vejleder: Lise Lotte Torvin Andersen

Hvor: Gynækologisk Obstetrisk afdeling D, Odense Universitetshospital

Titel: Endokrinologisk håndtering og obstetrisk outcome hos gravide med myxødem

Problemstilling: Ved tidligere undersøgelse på anden hospitals afdeling i Danmark, er det vist at håndteringen af gravide med myxødem ikke overholder de nationale og internationale guidelines. Som led i kvalitetssikring på Odense Universitets Hospital findes det relevant at undersøge om ovenstående patientgruppe behandles efter gældende guidelines.

På Odense Universitets Hospital kommer de gravide med thyroidea lidelser hurtigt i kontakt med Endokrinologisk afdeling, og det forventes således at anbefalingerne for blandt andet TSH værdierne overholdes. Det antages derfor at patienterne med myxødem er velregulerede gennem graviditeten og at dette kan ses på outcome af graviditeten målt på fostervægt gennem graviditeten, fødselsvægt og gestations alder ved fødsel. Dette skal selvfølgelig sammenholdes med start-værdien af TSH i tidlig graviditet, slut-værdien af TSH i slutningen af graviditeten samt ugedosis af Eltroxin (og øgningen af denne).

Formål: At undersøge om gravide med myxødem bliver behandlet efter nationale guidelines på Odense Universitets Hospital. Led i kvalitetssikring.

Metode: Projektet vil forsøges udført retrospektivt sammenholdt med et prospektivt overblik via journal gennemgang.

Navn: Anne Katrine Holflod Friberg

Vejleder: Finn Stener Jørgensen
Hvor udføres projektet: Ultralydklinikken, Gynækologisk/Obstetrisk afdeling Hvidovre
Titel på projektet: Perikonceptionelt brug af folinsyre – følger danske kvinder anbefalingerne?

Problemstilling for projektet: Hvert år er der 60-70 graviditeter i Danmark med et foster med en neuralrørsdefekt. Perikonceptionelt folinsyretilskud kan forebygge neuralrørsdefekter. I Danmark har Sundhedsstyrelsen (SST) siden 1997 anbefalet kvinder at tage et tilskud af 400 μg folinsyre fra minimum en måned før planlagt konception til og med de første 12 uger af graviditeten. Flere udenlandske undersøgelser viser, at mindre end halvdelen af gravide kvinder tager folinsyretilskud som anbefalet, også efter oplysningskampagner.

Formål med projektet:

1. At undersøge, om Sundhedsstyrelsens anbefalinger vedrørende folinsyretilskud følges af de kvinder, der kommer til nakkefoldsscanning og skal føde på Hvidovre Hospital.
2. At belyse, om der er behov for yderligere kampagner fra Sundhedsstyrelsen.
3. At sammenligne danske anbefalinger med internationale anbefalinger.

Metodebeskrivelse:

Spørgeskemaundersøgelse af 400-500 kvinder, der møder til nakkefoldsscanning på Hvidovre Hospital.

Kursist: Malene Merete Forstholm maleneforstholm@yahoo.dk

Vejleder: Lars Alling Møller.

Projektet udgår fra: Gynækologisk Obstetrisk afdeling, Roskilde sygehus

Projekttitel: Henvisning, udredning og behandling af kvinder med c. ovarii obs pro i Region Sjælland. En gennemgang af den regionale håndtering og funktion i behandlingen af kvinder med mistanke om kræft i æggestokkene.

Formål med projektet:

Der er i disse år fokus på den danske behandling af kræfttilfælde, bl.a. med centralisering af udredning og operation. Ved brug for operativ behandling af ovariecancer for kvinder boende i Region Sjælland, henvises de til enten til Odense Universitetshospital eller Rigshospitalet. Den primære udredning foregår for nuværende på gynækologisk afdeling på Roskilde sygehus. Formålet med projektet er at kvantificere og beskrive den opgave, der varetages på Roskilde sygehus.

Metode: Der er udført journalgennemgang på alle kvinder henvist under diagnosen c. ovarii obs pro til Gynækologisk afdeling, Roskilde sygehus, i perioden 1. jan. 2011 - 31.jul. 2014. Journalerne er gennemgået for: alder ved henvisningstidspunktet, endelig diagnose, evt. operation eller onkologisk behandling, viderehenvisning til andre afdelinger, symptomer ved henvisning og CA125-værdi.

Navn: Maria Cecilie Havemann

Vejleder: Flemming Bjerrum

Hvor udføres projektet: RH, Herlev, Roskilde. Projektgruppe tilknyttet Gynækologisk klinik, RH.

Titel på projektet:

Robotsimulationstræning - har simulationstræning værdi i oplæring af robotkirurger?

Problemstilling for projektet: Robotkirurgi har de seneste år vundet indpas i flere kirurgiske specialer, herunder gynækologien. Indførelse af en ny operationsmodalitet medfører en indkøringsperiode, med højere operationstid og risiko for komplikationer, hvorfor struktureret oplæring af nye kirurger er essentielt. Flere randomiserede studier har vist, at laparoskopisk simulationstræning kan afkorte læringskurven for uerfarne kirurger, reducere operationstiden og endeligt, at træning reducerer risikoen for operative komplikationer under de første operationer.

En af udfordringerne indenfor kirurgisk uddannelse er at strukturere og optimere denne simulationsbaserede træning samt definere relevante mål for træning. Såvel nationalt som internationalt er man i gang med at udvikle curricula for kirurgisk træning indenfor såvel laparoskopi, endoskopi samt robotkirurgi.

For at optimere patientsikkerheden og uddanne de bedste mulige kirurger, bør der udvikles et robotkirurgisk træningsprogram, der sikrer, at kirurgerne har opnået et basalt niveau af tekniske færdigheder forud for opstart med robot-operationer på patienter. DaVinci Skills Simulator (dVSS), er en integreret del af da Vinci robotten. Dette giver en unik mulighed for at træne med de samme instrumenter, som anvendes under rigtige operationer.

Med projektet vil vi undersøge, om dVSS kan benyttes i oplæring af robotkirurger og hvornår i oplæringen, det i givet fald er mest hensigtsmæssigt at placere simulatortræningen.

Formål med projektet: Artikel. På sigt er målet at udvikle et samlet curriculum for robottræning.

Metodebeskrivelse: Interventionsstudie med deltagelse af robotkirurger fra RH, Herlev Hospital samt Roskilde Sygehus. Hver deltager gennemfører 4 sessioner med øvelser på simulatoren. Projektet er igangværende, og de sidste forsøgspersoner forventes inkluderet de kommende måneder.

Navn: Vibeke Nielsen

Vejleder: Overlæge Lise Lotte Andersen
Hvor udføres projektet: OUH
Titel på projektet: Øges perioperativ blødning og knivtid ved hud-mod-hud (HMH) sectio.

Problemstilling for projektet: Ved HMH sectio øges afnavlingstiden og barnet lægges på moderens bryst mens afnavnlingen afventes. I det tidsrum går man ikke videre med operationen da operatøren skal træde lidt til side for at jordemoder kan tage navlesnors pH. Dette gør at man får en lille forsinkelse af standsning af blødning fra uterus.

Formål med projektet Belyse om den øgede tid fra barnet fødes til operatøren igen kan komme videre med operationen har nogen betydning for mængden af perioperativ blødning og operationslængden.

Metodebeskrivelse - kort: Journalgennemgang af kvinder som har fået foretaget hud-mod-hud sectio fra nov. 2014 til nov 2015 mhp blødning, knivtid, BMI og paritet. Disse sammenlignes med lignende gruppe fra året før hvor HMH endnu ikke var etableret.

Navn: Karen Green Halse

Vejleder: Lisbeth Jønsson

Hvor udføres projektet: Næstved Sygehus

Titel på projektet: Udformning af instruks om vaginal UK forløsning

Problemstilling for projektet: Der findes ikke en instruks om vaginal UK forløsning på Næstved Sygehus

Formål med projektet: Primære formål er at lave en instruks på området, da den ikke findes. Samtidig er Næstved fødeafdeling en lille afdeling med omkring 1500 fødsler årligt. Med en frekvens på 3-4% af fostre i UK til terminen bliver det 45-60. Med eksterne vendinger og planlagte kejsersnit giver det en ganske lille andel af kvinder der reelt har muligheden for at føde UK vaginalt. Ydermere er der få obstetrikere i vagt (3 ud af 12 vagtbærende speciallæger). Det er derfor også en diskussion af, om det kan/skal være en mulighed på et lille fødested og hvem der skal være tilstede.

Metodebeskrivelse: Litteraturstudie med gennemgang af danske og nordiske instrukser på området samt DSOG Guideline.

Navn: Maja Thode Rask, Maja.Rask2@rsyd.dk

Vejleder: Overlæge Martin Rudnicki
Hvor udføres projektet: Odense Universitetshospital, Gynækologisk Obstetrisk Afdeling
Titel på projektet: Reducerer 3D laparoskopi tiden der bruges til lukning af vaginaltoppen ved hysterektomi sammenlignet med 2D?

Problemstilling for projektet:

Der findes en del data, som beskriver fordelen af 3D laparoskopi i forhold til 2D laparoskopi i urologi, men meget lidt, som beskriver 3D laparoskopi i gynækologi.

Formålet med dette projekt, er at sammenligne tiden det tager for kursister i gynækologi og obstetrik i fase 2 og 3, at suturere vaginaltoppen efter benign hysterektomi i henholdsvis 2D og 3D. Projektet forgår som et randomiseret klinisk forsøg.

Der forventes et artikel som afslutning på projektet.

Navn: Sofie Hjortø

Vejleder: Formanden/forkvinden for en af arbejdsgrupperne
Hvor udføres projektet: Hjemme
Titel på projektet: Hindsgavl guideline

Problemstilling for projektet: Deltage i en Hindsgavl guideline gruppe med særligt ansvar for et underspørgsmål

Formål med projektet (hvad er målet med projektet ex ny instruks, belyse en problemstilling, guideline, artikel, abstract til kongres mm): Jeg ønsker at deltage i en guideline gruppe. Denne proces vil være i god tråd med de speciale specifikke forskningstræningskurser i litteratursøgning, kritisk litteraturlæsning samt fra evidens til praksis.

Metodebeskrivelse: Litteraturstudie

Navn : Louise Højer Rom.

Vejleder: Pinar Bor.

Hvor udføres projektet: Regionshospitalet Randers Gynækologisk afd.

Titel på projektet: Opfølgning efter sphincterruptur.

Problemstilling for projektet: Der kan være meget store forskelle på succesraten af den primære suturering ved sphincterruptur efter vaginal forløsning. Hyppigheden af anal inkontinens efter sphincterruptur angives fra 15– 61%.

Opfølgningsproceduren efter sphincterruptur i Gynækologisk-Obstetrisk Afdeling, Randers blev i 2010 ændret til et ambulant besøg ved fysioterapien i stedet for en ambulant lægetid. Siden henvises patienterne kun videre til læge ambulatorium af fysioterapien, hvis der er behov for det.

 Det primære mål med dette projekt er at undersøge succesraten af den primære suturering ved sphincterruptur der udføres på Regionshospitalet Randers og hvorvidt hyppigheden af anal inkontinens efter sphincterruptur er på højde med national og international standard.

 Sekundært mål er at undersøge, om ambulant opfølgning alene ved fysioterapien efter sphincterruptur er effektiv, god og tilfredsstillende.

 Metodebeskrivelse: Kvalitetssikringsstudie samt follow-up. De patienter, der fik sphincterruptur og sphincter regi efter vaginal fødsel på Gynækologisk-Obstetrisk Afdeling, Regionshospitalet Randers i perioden 01.09.2010-01.09.2013 inkluderes.

Udover litteraturgennemgang vedrørende sphincterruptur, laves der journalgennemgang og udføres et opfølgende spørgeskema undersøgelse.

.

Navn: Lene Duch Madsen

Vejleder: Overlæge ph.d. Marianne Glavind-Kristensen
Hvor udføres projektet: Gynækolgisk/Obstetrisk afdeling Y, Aarhus Universitetshospital, Skejby.
Titel på projektet: Operation for primary rectocele with native tissue repair or non-absorbable mesh; patient reported outcomes.

Problemstilling for projektet:The most used method for treatment of rectocele is the classical posterior colporrhaphy. However, the risk of recurrent prolapse after this native tissue repair is up to 44%. Studies mainly consider objective results and the follow up period has been short. Non-absorbable, synthetic mesh has been developed to reduce the recurrence-rate. Unfortunately, it seems that synthetic mesh increases the risk of complications when used in the posterior vaginal wall but only few studies are available.

Formål med projektet:

The aim of this study is to evaluate patient reported outcomes, symptoms and complications after operation for primary rectocele with the use of either non-absorbable mesh or native tissue repair. At the same time we wish to assess doctor reported outcomes and complications, as well as investigate if there is a difference in resource parameters when the two methods are compared.

The manuscript will be submitted for publication in The International Journal of Urogynecology

Metodebeskrivelse:We wish to base this study on data retrieved from the Swedish National Database for gynaecological surgery ([www.gynop.org](http://www.gynop.org/)). The database contains prospective data on prolapse surgery from 2005 to 2014. The patients fill out questionnaires before the operation and 2 and 12 months after the operation. At the same time the surgeons give information about objective assessment before, during and after the operation. We want to include patients operated for primary rectocele with either non-absorbable mesh or classical posterior colporrhaphy. We only include low risk patients (ASA1 +ASA2) and exclude those who are undergoing other operations at the same time as the primary rectocele repair operation.

Navn: MD Nathalie Bülow

Vejleder: Professor, Dr. Med. Peter Damm

Hvor udføres projektet: Rigshospitalet, Obstetrisk klinik/CF centret

Titel på projektet: The impact of pregnancy and labour on women with Cystic Fibrosis and the conditions of the newborn.

Problemstilling for projektet:

The improvement over the last decades in the treatment of CF has led to increase survival, better lung function and nutritional status. This has, in combination with development and access to assisted reproduction, led to an increase in the amount of women with CF that obtain pregnancy and complete labour. Pregnancy and labour is a challenge for patient with CF due to the nutritional need and physiological changes of the pulmonal function and cardiovascular system. Furthermore the risk of developing gestation hypertension (GH), preeclampsia (PE) or gestational diabetes (GDM) is enhanced in CF patients.

In newer literature one single study from UK shows that lung function increases under pregnancy but falls off dramatically afterwards, and there are random case reports of maternal deaths in the week after labour. The newborns are in average born earlier and with lower weight for the gestational age.

This project seeks to reveal the situation for Danish patients with CF to create evidence that can be used to guide the women pre-pregnancy and optimize the treatment during pregnancy.

*The hypothesis is that pregnancy and birth increases the morbidity and mortality for women with Cystic Fibrosis and their children are born earlier and with lower birth weight. The decrease in lung function and insufficient weight gain during pregnancy are associated negatively with pregnancy outcome.*

Formål med projektet : Artikel i peer-reviewed tidsskrift

Metodebeskrivelse: Database studie